Invasion of Privacy

Invasion of Privacy (בעברית: חדירה לפרטיות) הוא אלבום הבכורה של הראפרית האמריקאית קארדי בי, אשר יצא לאור ב-5 באפריל 2018, על ידי חברת התקליטים אטלנטיק רקורדס. מתוך האלבום יצאו חמישה סינגלים.

באלבום נכללים שני להיטיה של קארדי "Bodak Yellow" ו-"I Like It", והם יצאו כסינגלים מתוכו.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2018, וסיכום האלבומים של העשור השני. מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-20. כתב העת בילבורד דירג את האלבום במקום ה-13 ברשימתם "100 האלבומים הטובים ביותר של העשור השני".

מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-73. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-34. בשנת 2022 האלבום דורג במקום ה-16 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

רקע והפקה 
מפיקי האלבום טרם נודעו, אך נודע כי חברת התקליטים שאלבום הבכורה עתיד לצאת דרכה, תהיה אטלנטיק רקורדס, ולא KSR שדרכה הוציאה קארדי בי את שני המיקסטיפיים שלה Gangsta Bitch Music, Vol. 2 ו-Gangsta Bitch Music, Vol. 1.

על תאריך יצאתו של האלבום הודיעה קארדי בי באינסטגרם שלה. האלבום הועמד לפרס גראמי לאלבום השנה, ואף זכה בפרס גראמי לאלבום הראפ של השנה.

סינגלים 
 "Bodak Yellow" - יצא ב-16 ביוני 2017, כסינגל הראשון מתוך האלבום. השיר זכה להצלחה רבה בארצות הברית והפך לשיר הנשי השני היחידי בשנת 2017 שהצליח להגיע למקום ה-1 במצעד הבילבורד הוט 100, כשהשנייה לעשות זאת היא טיילור סוויפט עם שירה, "Look What You Made Me Do". בשאר העולם הסינגל לא הצליח להעפיל לעשיריות הפותחות, אך במצעד שירי הראפ שבשוודיה הצליח להגיע למקום ה-2. השיר שבר את שיאה של לורין היל עם שירה "(Doo Wop (That Thing", במצעד הבילבורד הוט 100, כאשר הצליח להישאר בפסגת המצעד במשך שלושה שבועות, דבר אשר הופך אותו לשיר הראפ הנשי היחידי שעשה זאת.
 "Bartier Cardi" - יצא לאור ב-22 בדצמבר 2017, כסינגל השני מתוך האלבום. עם יציאתו נכנס השיר אל המקום ה-14 במצעד הבילבורד הוט 100, וה-54 במצעד הסינגלים הבריטי. השיר יצא בסמוך להכתרתה של קארדי בי כראפרית היחידה בהיסטוריה שהצליחה להכניס את שלושת הסינגלים הראשונים שלה אל העשירייה הפותחת של מצעד הבילבורד הוט 100, כשהראשון מביניהם (Bodak Yellow), הגיע בשיאו אל המקום ה-1, השני (MotorSport), אל המקום ה-6, והשלישי (No Limit), אל המקום ה-4.
 "Be Careful" - יצא לאור ב-29 במרץ 2018, כסינגל השלישי מתוך האלבום. עם יציאתו יצא אודיו מצליח שהפך לויראלי ביוטיוב, וצבר למעלה מ-15 מיליון צפיות. בשיאו הגיע אל המקום ה-16 במצעד הבילבורד הוט 100.
 "I Like It" - יצא לאור ב-25 במאי 2018, כסינגל הרביעי והאחרון מתוך האלבום. בשיר משתתפים באד באני וג'יי בלוויין. בשיאו הגיע אל המקום ה-1 במצעד הבילבורד הוט 100, ובכך הפכה קארדי בי לראפרית הראשונה בהיסטוריה שכבשה פעמיים את פסגת מצעד הבילבורד הוט 100, כאשר הפעם הראשונה הייתה עם "Bodak Yellow".
"Ring" - יצא לצאת לאור ב-28 באוגוסט 2018, כסינגל החמישי והאחרון מתוך האלבום. יצא בשיתוף עם הזמרת קלאני, והגיע בשיאו אל המקום ה-28 במצעד הבילבורד הוט 100, לפני שיצא כסינגל.

רשימת רצועות

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים

אלבומי בכורה מ-2018
אלבומי קארדי בי
אלבומים באנגלית
אלבומים בספרדית
אלבומים שהופקו על ידי אנדרו וואט
אלבומים שהופקו על ידי בוי-1דה
אלבומים שהופקו על ידי בני בלנקו
אלבומים שהופקו על ידי לואי בל
אלבומים שהופקו על ידי מורדה ביטס
אלבומים שהופקו על ידי פרנק דוקס
אלבומים שהופקו על ידי קוביטס
אלבומים שהגיעו למקום הראשון במצעד האלבומים הקנדי
אלבומים שהגיעו למקום הראשון במצעד הבילבורד 200
זוכי פרס גראמי לאלבום הראפ של השנה
אלבומי חברת אטלנטיק רקורדס
זוכי פרסי ה-BET: מוזיקה: אלבום השנה
אלבומי חברת אטלנטיק רקורדס